CELEX: 32021R1891
Language: fi
Date: 2021-10-26 00:00:00
Title: Komission asetus (EU) 2021/1891, annettu 26 päivänä lokakuuta 2021, asetuksen (EU) N:o 142/2011 liitteiden XIV ja XV muuttamisesta siltä osin kuin on kyse eläimistä saatavien sivutuotteiden ja niistä johdettujen tuotteiden unioniin tuonnista ja unionin kautta kuljettamisesta (ETA:n kannalta merkityksellinen teksti)

29.10.2021   
               
               
                  FI
               
               
                  Euroopan unionin virallinen lehti
               
               
                  L 384/84
               
            
         KOMISSION ASETUS (EU) 2021/1891,
         annettu 26 päivänä lokakuuta 2021,
         asetuksen (EU) N:o 142/2011 liitteiden XIV ja XV muuttamisesta siltä osin kuin on kyse eläimistä saatavien sivutuotteiden ja niistä johdettujen tuotteiden unioniin tuonnista ja unionin kautta kuljettamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1069/2009 (1) (sivutuoteasetus) ja erityisesti sen 41 artiklan 3 kohdan ensimmäisen ja kolmannen alakohdan ja 42 artiklan 2 kohdan a, b ja d alakohdan,
         sekä katsoo seuraavaa:
         
                     (1)
                  
                  
                     Komission asetuksessa (EU) N:o 142/2011 (2) säädetään eläimistä saatavia sivutuotteita ja niistä johdettuja tuotteita koskevien, asetuksessa (EY) N:o 1069/2009 vahvistettujen kansanterveyttä ja eläinten terveyttä koskevien sääntöjen täytäntöönpanotoimenpiteistä, mukaan lukien terveystodistusten mallit ja luettelo kolmansista maista, joista eläimistä saatavien sivutuotteiden ja niistä johdettujen tuotteiden lähetysten tuonti unioniin ja kuljetus unionin kautta on sallittua.
                  
               
                     (2)
                  
                  
                     Asetuksen (EU) N:o 142/2011 liitteessä XIV olevassa II luvussa vahvistetaan muiden tuotantoeläinten kuin turkiseläinten rehuketjun ulkopuolella käytettäväksi tarkoitettujen eläimistä saatavien sivutuotteiden ja niistä johdettujen tuotteiden lähetysten unioniin tuontia ja unionin kautta tapahtuvaa kuljetusta koskevat erityiset vaatimukset. Tällaisten lähetysten on oltava muun muassa kyseisen luvun 1 jakson taulukossa 2 vahvistettujen sääntöjen mukaisia.
                  
               
                     (3)
                  
                  
                     Taulukossa 2 olevalla 14 rivillä vahvistetaan muun muassa luettelo kolmansista maista, joista sellaisten eläimistä saatavien sivutuotteiden ja niistä johdettujen tuotteiden lähetysten tuonti unioniin ja kauttakuljetus unionin kautta on sallittua, jotka on tarkoitettu käytettäväksi rehuketjun ulkopuolella, mukaan lukien asetuksen (EY) N:o 1069/2009 10 artiklan n alakohdassa tarkoitetut luokkaan 3 kuuluvat ainekset, kun kyse on johdettujen tuotteiden valmistukseen tarkoitettujen turkisten lähetyksistä. Eräät jäsenvaltiot ovat pyytäneet muuttamaan taulukossa 2 olevaa 14 riviä siten, että siihen sisällytetään luettelo kolmansista maista, joista johdettujen tuotteiden valmistukseen tarkoitetun turkiksen tuonti unioniin on sallittua. Ei ole olemassa luetteloa kolmansista maista, joista turkiseläimistä saatavien tuotteiden tuonti unioniin on sallittua, mutta komission täytäntöönpanoasetuksessa (EU) 2021/404 (3) vahvistetaan luettelo kolmansista maista, alueista tai niiden vyöhykkeistä, joista sorkka- ja kavioeläinten tuoreen lihan lähetysten saapuminen unioniin on sallittua. Jäsenvaltioiden pyyntö arvioitiin ja todettiin, että taulukossa 2 olevalle riville 14 on aiheellista lisätä luettelo kolmansista maista, joista johdettujen tuotteiden valmistukseen tarkoitettua turkista saa tuoda unioniin. Kolmannet maat, joista sorkka- ja kavioeläinten tuoreen lihan saapuminen unioniin on sallittua, ovat osoittaneet, että virallinen valvonta samoin kuin kansanterveyden ja eläinten terveyden suojelu ovat niissä korkealla tasolla, joten on aiheellista sallia johdettujen tuotteiden valmistukseen tarkoitetun turkiksen tuonti kyseisistä kolmansista maista.
                  
               
                     (4)
                  
                  
                     Asetuksen (EU) N:o 142/2011 liitettä XIV olisi sen vuoksi muutettava.
                  
               
                     (5)
                  
                  
                     Lisäksi asetuksen (EU) N:o 142/2011 liitteessä XV olevassa 3F luvussa ja 8 luvussa vahvistetaan terveystodistusten mallit lemmikkieläinten ruoan valmistukseen tarkoitettujen sekä rehuketjun ulkopuolisiin tarkoituksiin tai kaupallisina näytteinä käytettävien eläimistä saatavien sivutuotteiden unioniin tuontia ja unionin kautta kuljetusta varten. Kyseisiin terveystodistusten malleihin sisältyy muun muassa vaatimus, jonka mukaan eläinten, joista eläimistä saatavat sivutuotteet on johdettu, on pitänyt olla yhdellä tilalla 40 päivän ajan ennen teurastusta. Eläinten terveyden kannalta tällainen teurastusta edeltävä 40 päivän pitoaika takaa, että unioniin tuotaessa käsittelemättömät eläimistä saatavat sivutuotteet ovat turvallisia. Suu- ja sorkkataudista vapaa asema ilman rokotuksia on maailman eläintautijärjestön (OIE) standardien mukaisesti kaikkein suotuisin eläinten terveystilanne, ja niistä kolmansista maista, joilla on tämä asema, on sallittua tuoda unioniin ja kuljettaa unionin kautta tuoreen lihan lähetyksiä ilman mainittua 40 päivän pitoaikaa edellyttäen, että ne noudattavat kaikkia muita eläinten terveyteen liittyviä vaatimuksia. Eräät kolmannet maat, jotka ovat vapaita suu- ja sorkkataudista ilman rokotuksia, ovat pyytäneet komissiolta lupaa tuoda unioniin käsittelemättömiä eläimistä saatavia sivutuotteita ilman teurastusta edeltävää 40 päivän pitoaikaa. Eläimistä saatavien sivutuotteiden tuontiin sovellettavien eläinterveysvaatimusten olisi vastattava komission täytäntöönpanoasetuksessa (EU) 2021/404 vahvistettuja tuoreen lihan unioniin saapumista koskevia eläinterveysvaatimuksia.
                  
               
                     (6)
                  
                  
                     Näin ollen terveystodistusten malleja, jotka vahvistetaan asetuksen (EU) N:o 142/2011 liitteessä XV olevassa 3F luvussa lemmikkieläinten ruoan valmistukseen tarkoitettujen eläimistä saatavien sivutuotteiden osalta ja 8 luvussa rehuketjun ulkopuolella tai kaupallisina näytteinä käytettäväksi tarkoitettujen eläimistä saatavien sivutuotteiden osalta, olisi muutettava.
                  
               
                     (7)
                  
                  
                     Lisäksi asetuksen (EU) N:o 142/2011 liitteessä VIII olevassa V luvussa säädetään, että luokkaan 1 tai 2 kuuluvasta aineksesta johdetut tuotteet on merkittävä pysyvästi kemiallisella merkkiaineella, jotta estetään niiden pääsy rehuketjuun ja varmistetaan rehujen virallinen valvonta. Luokkaan 3 kuuluvia renderöityjä rasvoja ei tarvitse merkitä kemiallisella merkkiaineella. Näin ollen on tarpeen korjata virheellinen sanamuoto kyseisen asetuksen liitteessä XV olevassa 10B luvussa vahvistetussa terveystodistuksen mallissa, jota käytetään muuksi kuin ihmisravinnoksi tarkoitetun, tiettyihin rehuketjun ulkopuolisiin tarkoituksiin käytettävän renderöidyn rasvan unioniin lähettämisen tai unionin kautta kuljettamisen yhteydessä.
                  
               
                     (8)
                  
                  
                     Asetuksen (EU) N:o 142/2011 liitettä XV olisi sen vuoksi muutettava.
                  
               
                     (9)
                  
                  
                     Kaupan häiriöiden välttämiseksi tässä asetuksessa olisi säädettävä siirtymäkaudesta, jonka aikana asetukseen (EU) N:o 142/2011 tällä asetuksella tehtyjen muutosten kohteena olevia tavaroita olisi edelleen saatava tuoda unioniin ja kuljettaa unionin kautta edellyttäen, että kyseiset tavarat täyttävät asetuksessa (EU) N:o 142/2011 asetetut vaatimukset ennen kuin niitä muutettiin tällä asetuksella.
                  
               
                     (10)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 142/2011 liitteet XIV ja XV tämän asetuksen liitteen mukaisesti.
         
         
            2 artikla
            Toukokuun 31 päivään 2022 ulottuvan siirtymäkauden aikana eläimistä saatavien sivutuotteiden ja niistä johdettujen tuotteiden lähetyksiä, joiden mukana on asetuksen (EU) N:o 142/2011, sellaisena kuin sitä sovellettiin ennen tämän asetuksen 1 artiklassa säädettyjä muutoksia, liitteessä XV olevassa 3F, 8 ja 10B luvussa esitetyn asianmukaisen terveystodistuksen mallin mukaisesti asianmukaisesti täytetty ja allekirjoitettu terveystodistus, saa edelleen tuoda unioniin tai kuljettaa unionin kautta edellyttäen, että tällaiset terveystodistukset on asianmukaisesti täytetty ja allekirjoitettu viimeistään 31 päivänä maaliskuuta 2022.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä lokakuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 300, 14.11.2009, s. 1.
         
            (2)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).
         
            (3)  Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1).
      
      
         
            LIITE
            Muutetaan asetus (EU) N:o 142/2011 seuraavasti:
            
                        1)
                     
                     
                        lisätään liitteessä XIV olevan II luvun 1 jaksossa olevan taulukon 2 riville 14 sarakkeeseen ”Kolmansien maiden luettelo” d alakohta seuraavasti:
                        
                                    ”d)
                                 
                                 
                                    Kun kyse on turkiksista, joita käytetään johdettujen tuotteiden valmistukseen:
                                 
                              Komission täytäntöönpanoasetuksen (EU) 2021/404 (*1) liitteessä XIII olevassa 1 osassa luetellut kolmannet maat, joista sorkka- ja kavioeläinten tuoreen lihan saapuminen unioniin on sallittua.
                        
                           (*1)  Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1).”"
                        
                     
                  
                        2)
                     
                     
                        muutetaan liite XV seuraavasti:
                        
                                    a)
                                 
                                 
                                    korvataan 3F luku seuraavasti:
                                    ”3F LUKU
                                    
                                       Terveystodistus
                                    
                                    
                                       Euroopan unioniin lähetettäville tai Euroopan unionin kautta kuljetettaville(2) lemmikkieläinten ruoan valmistukseen tarkoitetuille eläimistä saataville sivutuotteille(3)
                                       
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”
                                 
                              
                                    b)
                                 
                                 
                                    korvataan 8 luku seuraavasti:
                                    ”8 LUKU
                                    
                                       Terveystodistus
                                    
                                    
                                       Euroopan unioniin lähetettäville tai Euroopan unionin kautta kuljetettaville (2) eläimistä saataville sivutuotteille, joita käytetään rehuketjun ulkopuolisiin tarkoituksiin tai kaupallisina näytteinä (2)
                                       
                                    
                                    
                                       
                                    
                                       
                                    
                                       
                                    
                                       
                                    
                                       
                                    
                                       ”
                                 
                              
                                    c)
                                 
                                 
                                    korvataan 10B luku seuraavasti:
                                    ”10B LUKU
                                    
                                       Terveystodistus
                                    
                                    
                                       Euroopan unioniin lähetettävälle tai Euroopan unionin kautta kuljetettavalle (2) muuksi kuin ihmisravinnoksi tarkoitetulle, tiettyihin rehuketjun ulkopuolisiin tarkoituksiin käytettävälle renderöidylle rasvalle
                                    
                                    
                                       
                                    
                                       
                                    
                                       
                                    
                                       
                                    
                                       ”
                                 
                              
                  
               (*1)  Komission täytäntöönpanoasetus (EU) 2021/404, annettu 24 päivänä maaliskuuta 2021, sellaisten kolmansien maiden, alueiden tai niiden vyöhykkeiden luetteloiden vahvistamisesta, joista eläinten, sukusolujen ja alkioiden ja eläinperäisten tuotteiden saapuminen unioniin on sallittua Euroopan parlamentin ja neuvoston asetuksen (EU) 2016/429 mukaisesti (EUVL L 114, 31.3.2021, s. 1).””